Filosoflar bağı

Filosoflar bağı – Macarıstanın Budapeşt şəhərindəki heykəltəraşlıq kompozisiyasıdır.

Fəlsəfi bağ və ya Filosoflar bağı heykəltəraşlıq kompozisiyası Budapeştdə, Gellert dağında yerləşir. Bu heykəllər macar heykəltəraş və rəssam Nandor Vaqner tərəfindən yaradılmışdır. Kompozisiya dünyanın səkkiz ən böyük filosof və müdrikini təsvir edir. Onlardan beşi — İbrahim, Budda, İsa Məsih, Lao-tszı və Exnaton — mərkəzdə yerləşən və Yer kürəsini simvolizə edən metal sfera üzərində düşünürlər. Daha üçü — Mahatma Qandi, Bodhidharma və Assizli Fransisk — bir az uzaqda dayanırlar.

1956-cı ildə fəal iştirak etdiyi antisovet Macarıstan qiyamının yatırılmasından sonra Vaqner İsveçə, oradan isə Yaponiyaya mühacirət edir və 1997-ci ildə orada vəfat edir. Heykəllər onun ölümündən dörd il sonra parkda quraşdırılıb.
alt=Garden of Philosophers|thumb|Filosoflar bağının qrafik təsviri
Tanınmış mütəfəkkirlərin heykəlləri, üstəlik Dunay və şəhərin panoramik mənzərələri ilə sakit təpənin zirvəsi.

 İstinadlar 

Kateqoriya:Açıq hava heykəlləri
Kateqoriya:Budapeşt tikililəri